Moriz is pas terug van England, waar sy twee albums "Mirrors & Shade" en "Play Me" baie gewild is. Hy vertel dat hy en Afrika mekaar leer ken het toe sy verlede jaar vir die televisieprogram “Jip” met hom n’ onderhou gevoer het. Later het hul paaie weer gekruis toe albei by ’n partytjie was waar die tydskrif FHM sy "FHM Sexiest Woman In The World 2006 - The Movie” bekend gestel het. Sy lied “Hey, Hey-Hey, Hey” is daarin gebruik. “Ek het gehoor hoe Elana saam met ’n ander lied van my sing, en het gehou van wat ek hoor. Ek het haar toe gevra of sy nie lus het om saam met my op te tree nie. Ons het in der waarheid so goed geklik dat ons nou ’n lied saam skryf, vertel hy.
Hy werk tans aan sy derde solo-album. Dit gaan volgens hom baie anders wees as die eerste twee. Hy beplan om baie meer eksperimenteel te werk. Hy gaan die album deels plaaslik en deels in Londen opneem. Kaartjies vir môre se konsert kan by 0217998783 bespreek word.
WANNEER ’n musiekmaker al met die legendariese David Bowie vergelyk is, weet jy dié man is nie sommer ’n hierjy in die bedryf nie. Veral as jy, nadat jy sy CD ’n ronde deur jou CD-speler laat gly het, kop knik en sê: “Is ja.” Ike Moriz is akteur, musiekmaker en het ’n nuwe CD, Play Me, waarvan die musiek ’n edge het wat jou hoendervel gee. Genuine. En as jy my vra, sommige musiekmakers groen van jaloesie kan maak. CLARISSA GROBLER het meer uitgevind oor Ike se loopbaan, passies en toekomsplanne.
Play Me is verlede jaar geskryf en opgeneem binne ’n kort tyd, terwyl Mirrors and Shade oor meer as vier jaar ontwikkel het.
Jy skryf en komponeer ook jou eie musiek. Wat inspireer jou? Verkies jy sekere musiekstyle – soos meer rock-edged of meer van ’n ballade-gevoel?
Die dinge wat my emosioneel die meeste inspireer, is die grootste inspirasie vir my liedjies. Hulle weerspieël sterk die manier waarop ek die wêreld rondom my ervaar.
Ek het dit voorheen baie makliker en bevredigend ervaar om baie stadige en dramatiese liedjies te skryf, maar dit het in die afgelope jaar baie verander.
Dit verander elke week . . . maar ek het nogal ’n obsessie met Light is dark na dese gehad. Vir my vat dié liedjie die tweeledigheid van die lewe perfek saam, ’n onderwerp wat dit op ’n manier reg kry om by die meeste van my liedjies in te sluip.
Die ongelooflike klimaat en natuur – veral vir oggendstappies na die berge. Ek is beslis vir ’n ruk nou terug in Suid-Afrika.
Ek het veral Alfie geniet, waarin ek ’n kroegman gespeel het en die groepe ekstras op stel by ’n Nuwejaarspartytoneel wat in Londen/Canada Water verfilm was, moes cheer.
Dit is in ’n mate tog ontnugterend om op fliekstelle te werk. Die finale fliek stem min ooreen met wat in baie dae verfilm is. Tonele word herhaaldelik verfilm uit allerhande hoeke en die akteurs moet dieselfde ding oor en oor speel.
"Ek het Kaapstad te veel gemis - ek is nou terug om te bly." Sô gesels die rockmusikant Ike Moriz nadat hy die afgelope vyf en 'n half jaar Londen sy tuiste gemaak het. Hy het in Maart vanjaar Suid-Afrika besoek en net daar besluit hy wil terugkom. Ike is terug Engeland toe, waar hy sy woonstel, motor en ander besittings verkoop het, en op 1 Mei was hy terug in sy geboorteland met net twee tasse.
Sy nuwe CD Play me, is onlangs in Kaapstad bekend gestel en tot die einde van die jaar wil hy op Kaapse gehore fokus. "Vroeg volgende jaar sal ek ook 'n CD-bekendstelling in Johannesburg doen, maar vir nou geniet die Moederstad en sy mense voorkeur."
Ike sê hy besef hy sal weer moet teruggaan Londen toe, want hy het al 'n goeie verstandhouding met kunstenaars daar opgebou en sal hulle weer wil gebruik met die vervaardiging van sy volgende album. Ná 'n afwesigheid van amper ses jaar aan die plaaslike musiekfront is hy baie opgewonde oor nuwe groepe wat die laaste tyd verrys het. "Ek word steeds aangenaam verras as ek die radio aanskakel en elke keer nuwe musiekgroepe hoor. "Toe ek die land verlaat het, was die plaaslike musiek nie op peil met die res van die wêreld nie, maar nou kan ons enige dag meeding met die internasionale mark." Hy sê ook die kompetisie onder plaaslike kunstenaars is nou so sterk dat niemand meer swak musiek kan maak en dan daarmee kan wegkom nie. Just Jinger bly een van sy gunstelinge. Ike is nie net sanger nie, maar het ook al sy lyf akteur gehou in rolprente - as ’n kroegman in Alfie, 'n pianis in Bridget Jones: The edge of reason en 'n joernalis in Love Actually.